آمریکانین عالیم‌لردن بیری اوهایو ایالتی‌دکی بوولینگ گرین ایالت اونیورسیته'سینده نوماییش ائتدیرن "قاراچی قیزی" موزائیک'ین پارچا‌لاری، تورکیه‌یه گتیریلدی.
مدنیت و توریزم ناظیرلیگی ایله بوولینق گرین ایالت اونیورسیته'سی آراسیندا 5 آی اوّل ایمضا‌لانان آنلاشما‌یه اساساً، مراسیمله تورک مسئوللارا تسلیم ائدیلن زئوگما موزائیک عایید 12 پارچا، آمریکانین شیکاقو شهرین‌دکی هاوا لیمانینا چاتدیریلدی.
هاوا لیمانیندا تورک هاوا یول‌لارینا عایید اوچاغا دیقتله ایله یوک‌لنن موزائیک پارچا‌لاری تورکیه گؤندریلیب.
ایستانبول آتاتورک هاوا لیمانینا گلن اوچاقدا اولان کانتینرلر ایچین‌دکی پارچا‌لار، یئنه اوچاق غازی آنتئپه یوللاندی.
1960‌لی ایللرده نیزیپ منطقه'سینه 10 کیلومتر مسافه‌دکی بلقیس محله‌سی یاخینلیغیندا فیرات چایی ساحیلینده یئرلشن زئوگما عابده‌سی ایله یئرین‌دکی قاچاق قازینتی‌لاردا یورد خاریجینه چیخاران، 1965ده بوولینق گرین دولت اونیورسیته'سینده 35 مین دو‌لار قارشیلیغیندا پیتر مارکس آدلی صنعت تاجیریندن ساتین آلینان زئوگما موزائیک‌لری، او تاریخ‌دن بو یانا اونیورسیته'دکی وولف صنعت مرکزی گیریشینده اوستو شوشه پانل ایچینده دؤشنمیش حالدا نوماییش ائتدیریلیردی.
